text: Галоўныя запісы N.R.M. упершыню з'явіліся на лічбавых пляцоўках | БЕЛАРУСКАЕ РАДЫЁ РАЦЫЯ
  Галоўныя запісы N.R.M. упершыню з'явіліся на лічбавых пляцоўках
  У гэтым складзе музыкі стварылі шэсць студыйных альбомаў, якія ніколі не прысутнічалі на лічбавых пляцоўках, таму што ў 2010 годзе шляхі Лявона Вольскага і астатніх удзельнікаў разыйшліся. А між тым попыт на запісы гурта ёсць дагэтуль. У 2019 годзе сэрвіс «Яндэкс Музыка» праводзіў у Беларусі апытанне наконт таго, якіх артыстаў найперш бракуе яго айчынным карыстальнікам. N.R.M. тады трапілі ў топ-5 разам з Rammstein, Metallica, Tool і King Crimson. Сёння на пляцоўцы з'явіўся апошні артыст з гэтай пяцёркі.
  – Гэта нармальны і просты крок для сучасных гуртоў, але для класічных запісаў N.R.M. яго цалкам можна назваць гістарычным, – адгукнуліся Піт Паўлаў, Юрась Ляўкоў і Алезіс Дземідовіч. – Калісьці менавіта ў N.R.M. з'явіўся першы беларускі музычны сайт. Можна казаць, што гасцёўня сайту зрабілася прадвесьнікам сучасных сацсетак, дзе ў адным чаце тусілі ўсе. Наогул, шмат чаго можна ўзгадаць, слухаючы гэтыя запісы. Слухайце ўсе альбомы N.R.M. на ўсіх музычных пляцоўках. Прыемных успамінаў!